Official Journal L 269 , 10/10/2001 P. 0005 - 0006



Ir-Regolament tal-Kummissjoni (KEE) Nru 1971/2001 tad-9 ta’ Ottubru 2001 li jissupplimenta l-Anness mar-Regolament (KEE) Nru 2400/96 dwar id-dħul ta’ ċerti ismijiet fir-"Reġistru ta’ denominazzjoni protetta ta’ oriġini u indikazzjonijiet ġeografiċi protetti" pprovdut bir-Regolament tal-Kunsill (KEE) Nru 2081/92 dwar il-protezzjoni ta’ l-indikazzjonijiet ġeografiċi d-denominazzjoni ta’ l-oriġini għall-prodotti u l-oġġetti ta' l-ikel agrikoli IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat ir-Regolament tal-Kunsill (KEE) Nru 2081/92 ta' l-14 ta’ Lulju 1992 dwar il-protezzjoni ta’ l-indikazzjonijiet ġeografiċi u l-ismijiet ta’ l-oriġini għall-prodotti u l-oġġetti ta' l-ikel agrikoli [1], kif emendat bir-Regolament tal-Kummissjoni (KEE) Nru 2796/2000 [2], u b'mod partikolari l-Artikolu 6(3) u (4) tiegħu, Billi: (1) Skond l-Artikolu 5 tar-Regolament (KEE) Nru 2081/92, il-Belġju bagħat lill-Kummissjoni applikazzjoni għar-registrazzjoni tal-Pâté Gaumais bħala indikazzjoni ġeografika. (2) Skond l-Artikolu 5 tar-Regolament (KEE) Nru 2081/92, Spanja bagħtet lill-Kummissjoni tliet applikazzjonijiet biex tirreġistra l-ismijiet Aceite del Bajo Aragón, Sierra de Cazorla u Arroz de Valencia jew Arròs de València bħala ismijiet ta’ l-oriġini u żewġ applikazzjonijiet biex tirreġistra l-ismijiet Botillo del Bierzo u Alcachofa de Tudela bħala indikazzjonijiet ġeografiċi. (3) Skond l-Artikolu 6(1) ta’ dan ir-Regolament, is-sitt applikazzjonijiet ġew instabu li jilħqu l-ħtiġijiet kollha stabbiliti fih u b'mod partikolari instab illi fihom it-tagħrif kollu meħtieg skond l-Artikolu 4 tiegħu. (4) L-ebda dikjarazzjopni ta’ oġġezzjoni ma ġiet irċevuta mill-Kummissjoni skond l-Artikolu 7 tar-Regolament (KEE) Nru 2081/92 rigward l-ismijiet mogħtija fl-Anness ma’ dan ir-Regolament wara l-pubblikazzjoni tagħhom fil-Ġurnal Uffiċjali tal-Komunitajiet Ewropej [3]. (5) L-ismijiet għandhom għalhekk jiddaħħlu fir-Reġistru ta’ l-ismijiet ta’ l-oriġini protetti u ta' l-indikazzjonijiet ġeografiċi protetti u minn issa 'l quddiem jiġu protetti fil-Komunità kollha bħala ismijiet ta’ l-oriġini protetti jew indikazzjonijiet ġeografiċi protetti. (6) L-Anness ma’ dan ir-Regolament jissupplimenta l-Anness mar-Regolament tal-Kummissjoni (KEE) Nru 2400/96 [4], kif emendat bir-Regolament (KEE) Nru 1356/2001 [5], ADOTTAT DAN IR-REGOLAMENT: L- Artikolu 1 L-ismijiet fl-Anness ma’ hawn huma miżjuda fl-Anness mar-Regolament (KEE) Nru 2400/96 u mdaħħla bħala ismijiet ta’ l-oriġini protetti (IOP) jew indikazzjonijiet ġeografiċi protetti (IĠP) fir-Reġistru ta’ l-ismijiet ta’ l-oriġini protetti u ta' l-indikazzjonijiet ġeografiċi protetti pprovdut bl-Artikolu 6(3) tar-Regolament (KEE) Nru 2081/92. L- Artikolu 2 Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fid-9 ta’ Ottubru 2001. Għall-Kummissjoni Franz Fischler Membru tal-Kummissjoni [1] ĠU L 208, ta' l-24.7.1992, p. 1. [2] ĠU L 324, tal-21.12.00, p. 26. [3] ĠU C 9, tat-12.01.01, p. 2.ĠU C 11, tat-13.01.01, p. 2.ĠU C 42, tat-8.02.01, p. 2.ĠU C 42, tat-8.02.01, p. 5.GU C 51, tas-16.2.2001, p. 2.ĠU C 56, tat-22.02.01, p. 2. [4] ĠU L 327, tat-18.12.96, p. 11. [5] ĠU L 182, ta' l-4.07.01, p. 25. -------------------------------------------------- L-ANNESS IL-PRODOTTI ELENKATI FL-ANNESS I MAT-TRATTAT MAĦSUBA GĦALL-KONSUM MILL-BNIEDEM Il-Prodotti bbażati fuq il-laħam SPANJA Il-Botillo del Bierzo (IĠP) Iż-Żjut u xaħmijiet Iż-Żejt taż-żebbuġa SPANJA Is-Sierra de Cazorla (IOP) L-Aceite del Bajo Aragón (IOP) Il-Ħaxix ta' l-ikel frisk u pproċessat SPANJA L-Alcachofa de Tudela (IĠP) Iċ-Ċereali SPANJA L-Arroz de Valencia jew l-Arròs de València (IĠP) Prodotti oħra fl-Anness I IL-BELĠJU Il-Pâté gaumais (IĠP) --------------------------------------------------